อย่าลืม! 2 หุ้นเข้าซื้อขายบัญชี Cash Balance เริ่มวันนี้
อย่าลืม! 2 หุ้นเข้าซื้อขายบัญชี Cash Balance เริ่มวันนี้โดยมี KOOL เริ่มต้น 4 ม.ค.-12 ก.พ.59 และขยายช่วงดำเนินการ Cash Balance หลักทรัพย์ SR ตั้งแต่ 4 ม.ค.-22 ม.ค. 59
4 ม.ค. 2559

ตลาดหลักทรัพย์แห่งประเทศไทย ประกาศรายชื่อหลักทรัพย์ที่เข้าข่ายมาตรการกำกับการซื้อขายระดับ 1  Cash Balance
โดยมีบริษัท มาสเตอร์คูล อินเตอร์เนชั่นแนล จำกัด (มหาชน) หรือ KOOL เริ่มต้น 4 ม.ค.-12 ก.พ.59 และขยายช่วงดำเนินการCash Balance  บริษัท สยามราช จำกัด (มหาชน) หรือ SR ตั้งแต่ 4 ม.ค.-22 ม.ค. 59
 
 
หมายเหตุ
1. Cash Balance หมายความว่า สมาชิกต้องดำเนินการให้ลูกค้าซื้อหลักทรัพย์ด้วยบัญชี cash balance เท่านั้น โดยลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์
2. ห้ามคำนวณวงเงินซื้อขาย หมายความว่า ห้ามสมาชิกใช้หลักทรัพย์เป็นหลักประกันในการคำนวณเป็นวงเงินซื้อขายหลักทรัพย์ (ในทุกประเภทบัญชี)
3. ห้าม Net settlement หมายความว่า ห้ามสมาชิกหักกลบราคาค่าซื้อกับราคาค่าขายหลักทรัพย์เดียวกันในวันเดียวกัน (ซื้อและขายหลักทรัพย์เดียวกันในวันเดียวกัน ค่าขายคืนเป็นวงเงินในวันทำการถัดไป)
 
ทั้งนี้  ปัจจัยที่ใช้ในการพิจารณาหลักทรัพย์ที่เข้าข่ายมาตรการกำกับการซื้อขาย คือ อัตราหมุนเวียนการซื้อขาย (Turnover ratio) มูลค่าการซื้อขาย และราคาซื้อขายที่ไม่สอดคล้องกับปัจจัยพื้นฐาน เช่น P/E Ratioเป็นต้น